stanford-oval/wikipedia huggingface dataset:
Dodge Aspen

Kaksiovinen Dodge Aspen.
Dodge Aspen on vuosina 1976–1980 valmistettu yhdysvaltalainen automalli, jota valmisti Chrysler Corporation.
Neliovinen Dodge Aspen.
Aspenilla oli sisarmalli, jota kutsuttiin nimellä Plymouth Volaré. Plymouthin versio erosi Aspenista vain hieman ulkonäöllisesti. Nämä ”F-body”-korisarjaa edustavat autot valittiin Yhdysvalloissa vuoden autoksi 1976.
Moottorivaihtoehtoja olivat aiemmasta malleista tutut 6-sylinterinen 225 cid -kokoinen noin 115 nethp (SAE) -tehoinen rivimoottori ja perinteiset 318cid ja 360 cid V8-pikkulohkomoottorit.
Farmarikorinen Dodge Aspen.
Aspenia sai neliovisena sedanina, farmarina ja kaksiovisena coupéna. Dodge Aspenin valmistus alkoi Dodge Dartin valmistuksen loputtua. Hetken aikaa Aspenia kutsuttiin A-body-sarjan edustajaksi, mutta nimitys vaihtui lähes hetimmiten F-bodyyn. Aspen olikin Dartiin verrattuna paljon hienostuneempi ja mukavuuspainotteinen. Vuonna 1978 sedan-mallin takavalot muuttuivat neliskulmaisiksi ja suuremmiksi. Vuonna 1980 etuvalot muuttuivat pyöreistä neliskulmaisiksi, minkä myötä konepelti ja etusäleikkö muuttuivat myös vähän. Aspen-malliston valmistus päättyi vuonna 1980, jonka jälkeen Chrysler aloitti Dodge Aries -malliston tekemisen.
Aiheesta muualla

Kuvia tai muita tiedostoja aiheesta Dodge Aspen Wikimedia Commonsissa
Chris Brown (albumi)

| Chris Brown Chris Brown |
| --- | --- | --- |

Studioalbumin tiedot
 Äänitetty : 2005
 Julkaistu: 29. marraskuuta 2005
 Tuottaja(t): Scott Storch, Jermaine Dupri, Bryan-Michael Cox, WyldCard, The Underdogs, Dre & Vidal, Shea Taylor, Tyler Matthews, Cool & Dre, Sean Garrett, Nick Pope, Hunter Atkins
 Tyylilaji: R&B, pop, hip hop
 Kesto: 55.44
 Levy-yhtiö: Jive Records, Sony BMG
Muut kannet
 Kansainvälisenversion kansi
Chris Brownin muut julkaisut
|   | Chris Brown 2005 | Exclusive 2007 |
Chris Brown on R&B-laulaja Chris Brownin ensimmäinen studioalbumi. Albumin julkaisi Jive Records ja se julkaistiin vuonna 2005.
Taustatietoa

Albumin ensimmäinen single "Run It!" sijoittui Billboard Hot 100 -listan kärkeen ja pysyi siellä viisi viikkoa. Singlellä vierailee rap-artisti Juelz Santana. Toisestakin "Yo (Excuse Me Miss)" -singlestä syntyi suuri hitti Yhdysvalloissa. Albumin kolmannesta singlestä nimeltä "Gimme That" julkaistiin remixversio, jolla vierailee rap-artisti Lil Wayne. Tämäkin single menestyi hyvin. Neljäs single "Say Goodbye" sijoittui Yhdysvaltain listalla sijalle 10. Viides ja viimeinen single "Poppin'" ei menestynyt listalla niin hyvin, kuin edeltäjänsä. Itse albumi menesty hyvin. Ensimmäisellä viikolla albumia oli myyty 154,000 kappalaetta ja se sijoittui Billboard 200 -listan toiselle sijalle. Nyt albumia on myyty Yhdysvalloissa 2,2 miljoonaa kappaletta eli se on myynyt tuplaplatinaa. Maailman laajuisesti albumia on myyty yhteensä kolme miljoonaa kappaletta.
Kappaleet

| Normaali versio |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Intro | Christopher Brown, Edmund Clement | Eddie Hustle | 0.56 |  |  |  |  |  |
| 2. | Run It! (mukana Juelz Santana)  | Scott Storch, Sean Garrett | Scott Storch | 3.49 |  |  |  |  |  |
| 3. | Yo (Excuse Me Miss) | Johntá Austin, Andrew Harris, Vidal Davis | Dre & Vidal | 3.49 |  |  |  |  |  |
| 4. | Young Love | Vinnie Barrett, Antonio Dixon, Bobby Eli, Keri Hilson, Harvey Mason Jr., J. Que, Damon Thomas | The Underdogs | 3.38 |  |  |  |  |  |
| 5. | Gimme That | Storch, Garrett | Scott Storch | 3.06 |  |  |  |  |  |
| 6. | Ya Man Ain't Me | Erik Dawkins, Dixon, Thomas, Mason, Steve Russell, Durrell Babbs | The Underdogs | 3.34 |  |  |  |  |  |
| 7. | Winner | Brown, Bryan-Michael Cox, Kendrick Dean, Adonis Shropshire | Bryan-Michael Cox, WyldCard (co.) | 4.04 |  |  |  |  |  |
| 8. | Ain't No Way (You Won't Love Me) | Garrett, Warren Felder, Zhang Fu-Quan | Sean Garrett, Oak (co.) | 3.23 |  |  |  |  |  |
| 9. | What's My Name (mukana Noah)  | Brown, Andre Lyon, Marcello Valenzano, Stephens Noah | Cool & Dre | 3.52 |  |  |  |  |  |
| 10. | Is This Love? | Dawkins, Dixon, Mason, Russell, Thomas | The Underdogs | 3.17 |  |  |  |  |  |
| 11. | Poppin' | Austin, Harris, Davis | Dre & Vidal | 4.25 |  |  |  |  |  |
| 12. | Just Fine | Brown, Daniel Glass, Bennett, Michael Winans, Peter Zora, Shannon Lawrence | Lance Bennett, Michael Winans, Slam | 3.52 |  |  |  |  |  |
| 13. | Say Goodbye | Cox, Dean, Shropshire | Bryan-Michael Cox, WyldCard (co.) | 4.49 |  |  |  |  |  |
| 14. | Run It! (Remix) (mukana Bow Wow & Jermaine Dupri)  | Jermaine Dupri, Garrett, Shad Moss, Storch | Jermaine Dupri, LRoc (co.) | 4.04 |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 15. | So Glad | Brown, Shaffer Smith, Ivan Barias, Carvin Haggins, Berry Gordy, Denis Lussier, Alphonso Mizell, Freedie Perren | Carvin & Ivan | 2.57 |  |  |  |  |  |
| 16. | Thank You | Brown, Tina Davis, Lamont Fleming, Shea Taylor | Shea Taylor, Lamont Fleming (co.) | 4.49 |  |  |  |  |  |
| 17. | Gimme That (Remix) (mukana Lil Wayne)  | Storch, Garrett, Dwayne Carter | Scott Storch | 4.27 |  |  |  |  |  |
Singlet

"Run It!" (julkaistu 9. elokuuta 2005)
"Yo (Excuse Me Miss)" (julkaistu 13. joulukuuta 2005)
"Gimme That" (julkaistu 4. huhtikuuta 2006)
"Say Goodbye" (julkaistu 8. elokuuta 2006)
"Poppin'" (julkaistu 21. marraskuuta 2006)
Listasijoitukset

| Lista(2005) | Sija |
| --- | --- |
Australian ARIA Album Charts: 57
Austrian Albums Chart: 66
Belgium Albums Chart (Flanders): 47
Dutch Albums Chart: 47
European Top 100 Albums: 42
French SNEP Albums Chart: 51
German Albums Chart: 31
Irish Albums Chart: 71
New Zealand RIANZ Albums Chart: 8
Swiss Albums Chart: 18
UK Albums Chart: 29
U.S. Billboard 200: 2
U.S. Billboard Top R&B/Hip-Hop Albums: 1
Dale Robertson

Dale Robertson
Da(y)le Lymoine Robertson (14. heinäkuuta 1923 – 27. helmikuuta 2013) oli yhdysvaltalainen näyttelijä. Hän syntyi Oklahoma Cityn metropolialueeseen kuuluvassa Harrahissa Oklahoman osavaltiossa.
Robertson tuli tunnetuksi länkkäreistä, joita olivat muiden muassa sarjat Tales of Wells Fargo (1957–1962) ja The Iron Horse (1966–1968). Hän esitti myös Walter Lankershimia Dynastian ensimmäisellä tuotantokaudella 1980-luvun alussa.
Robertson on saanut tähden Hollywood Walk of Famella. Lisäksi hänet on kelpuutettu Oklahoma Cityn Hall of Great Western Performersiin.
Aiheesta muualla

Dale Robertson Internet Movie Databasessa. (englanniksi)
Dmitri Kabalevski

Boris Klavdievitš Kabalevski ja lapset Elena ja Dmitri. Pietari, 1909.
Nadezda Kabalevski (s. Nowicka) ja lapset Elena ja Dmitri. Pietari, 1911.
Dmitri Borisovitš Kabalevski (ven. Дми́трий Бори́сович Кабале́вский, 30. joulukuuta (J: 17. joulukuuta) 1904 Pietari – 14. helmikuuta 1987 Moskova) oli neuvostoliittolainen säveltäjä ja musiikkipedagogi ja Neuvostoliiton musiikin merkittävä edustaja.  Hän oli vuodesta 1939 Moskovan konservatorion professori. Hän sävelsi isänmaallisia oopperoita ja elokuvamusiikkia. Sävellystyyliinsä hän sai vaikutteita venäläisestä kansanmusiikista..
Kabalevski syntyi Pietarissa ja opiskeli Nikolai Mjaskovskin johdolla Moskovan konservatoriossa. Toisen maailmansodan aikana hän liittyi Neuvostoliiton kommunistiseen puolueeseen. Hän oli myös Neuvostoliiton säveltäjäliiton johtavia hahmoja. Kabalevski sävelsi muun muassa oopperoita, konserttoja, pianomusiikkia ja myös musiikkia mykkäelokuviin. Hänen tunnetuin teoksensa on humoristinen orkesterisarja Koomikot.
Kabalevski kävi Suomessa tammi–helmikuussa 1945 neuvostoliittolaisen kulttuuridelegaation jäsenenä. Hän tapasi useita suomalaisia, muun muassa Uuno Klamin ja Martti Similän. Hän oli vierailunsa jälkeen kirjeenvaihdossa useiden suomalaisten kanssa. Lisäksi hän lähetti Suomeen lahjoituksena useiden neuvostoliittolaisten teosten partituureja, joita 1940-luvun jälkipuoliskolla otettiin RSO:n ja HKO:n ohjelmistoon.
Kabalevski sai musiikillisista ansioistaan useita valtion palkintoja, kuten kolme Stalin-palkintoa.
Craig Jones (ratamoottoripyöräilijä)

Craig Jones elokuussa 2008.
Craig Jones (16. tammikuuta 1985 Northwich, Cheshire – 4. elokuuta 2008 Lontoo) oli englantilainen ratamoottoripyöräilijä. Hän ajoi Supersport-luokassa. Jonesin talli oli Reve Ekerold Honda Team, joka käyttää Hondan pyöriä.
Ura

Jones aloitti uransa vuonna 1996 ja voitti kyseisenä vuonna British Junior Mini Moto -sarjan voittamalla kaikki kahdeksan osakilpailua. Seuraavana vuonna hän voitti vanhemmille suunnatun British Senior Mini Moto -sarjan. Seuraavat neljä vuotta hän ajoi ilman suurempia voittoja, kunnes vuonna 2002 hän voitti British Junior Superstockin. Seuraavaksi kaudeksi hän siirtyi ajamaan British Supersportia, ollen seitsemäs. Kaudella 2004 hän sijoittui kahdeksanneksi.
Vuoden 2005 hyvät esitykset British Supersportissa toivat hänelle villin kortin kahteen World Supersport -luokan osakilpailuun. Hän käytti mahdollisuudet hyväkseen ja nousi ajamaan Superbike World Championshipiä kaudelle 2006 Foggy Petronas Superbikes -talliin. Kausi toi hänelle enemmän kokemusta kuin menestystä.
Kaudelle 2007 hän siirtyi ajamaan Supersport-luokkaan. Kauden päätyttyä hänen lopullinen sijoituksensa oli viides.
Kuolema

Kohtalon kilpailu pidettiin 3. elokuuta 2008 Englannissa, Brands Hatchin radalla. Kilpailun aikaan olosuhteet olivat epävakaat, ja tihkusateen vuoksi kisa keskeytettiin punaisella lipulla joksikin aikaa. Pienen tauon jälkeen kisaa kuitenkin jatkettiin. Kilpailun aikana Jones kaatui ja takana tullut australialainen Honda-kuski Andrew Pitt törmäsi Jonesin päähän. Hänet kuljetettiin välittömästi Royal Londonin sairaalaan, mutta lääkärit eivät voineet tehdä asialle yhtään mitään. Kilpailu keskeytettiin kokonaan Jonesin kaatumisen jälkeen. Lopputulokset määräytyivät ulosajoa edeltäneen kierroksen tuloksilla. Näin ollen brittiläisen Jonathan Rean voittaman kilpailun toiselle sijalle sijoittui Jones, joka nousi MM-pisteissä viidenneksi.
Viikko surman jälkeen englantilainen Cal Crutchlow kunnioitti edesmennyttä Jonesia ajamalla tämän kypärä päässään Knockhillin radalla.
David Ayer

| David Ayer |
| --- | --- |
 Ayer vuonna 2017
Henkilötiedot
Syntynyt: 18. tammikuuta 1968 (ikä 56) Champaign, Illinois, Yhdysvallat
Ammatti:  elokuvaohjaaja, käsikirjoittaja
Ohjaaja
Aktiivisena:  2000–
Tunnetuimmat ohjaukset:  Fury (2014) Suicide Squad (2016)
Aiheesta muualla
IMDb 
Elonet
David Ayer (s. 18. tammikuuta 1968 Illinois, Yhdysvallat) on yhdysvaltalainen elokuvaohjaaja ja käsikirjoittaja. Hän on tunnettu muun muassa monista Los Angelesiin sijoittuvista rikoselokuvista.
Filmografia > Ohjaajana

Harsh Times (2005)
Street Kings (2008)
Poliisit (End of Watch, 2012)
Sabotage (2014)
Fury (2014)
Suicide Squad (2016)
Bright (2017)
The Tax Collector (2020)
Filmografia > Käsikirjoittajana

U-571 (2000)
Training Day (2001)
Hurjapäät (The Fast and the Furious, 2001)
Dark Blue (2003)
S.W.A.T. (2011)
Harsh Times (2005)
Poliisit (End of Watch, 2012)
Sabotage (2014)
Fury (2014)
Suicide Squad (2016)
Bright (2017)
The Tax Collector (2020)
Aiheesta muualla

Kuvia tai muita tiedostoja aiheesta David Ayer Wikimedia Commonsissa
David Ayer Internet Movie Databasessa. (englanniksi)
Dave Myrie

| 0 | 1 | 2 |
| --- | --- | --- |

Henkilötiedot
Koko nimi: Dave Andrew Myrie Medrano
Syntymäaika: 1. kesäkuuta 1988 (ikä 36)
Syntymäpaikka: Puerto Viejo, Costa Rica
Pelipaikka: puolustaja
Pituus: 185 senttimetriä
Paino: 79 kilogrammaa
Seura
Seura: Fredrikstad
Pelinumero: 17
Junioriseurat
2005–2007: Cádiz
Seurat
| Vuodet | Seura | O (M) |
| 2007–2008 2008–2009 2009 2010 2010–2011 2011– | Puntarenas Alajuelense Chicago Fire Philadelphia Union Limón Fredrikstad | 12 (0) 16 (0) 0 (0) 1 (0) 21 (2) 1 (1) |
Maajoukkue
| 2010– | Costa Rica | 7 (0) |
 Seurajoukkueuran tilastot kattavat vain kansalliset sarjat, päivitetty 9. syyskuuta 2011.  Maajoukkueuran tilastot päivitetty 9. syyskuuta 2011.
Dave Andrew Myrie Medrano (s. 1. kesäkuuta 1988 Puerto Viejo, Costa Rica) on costaricalainen jalkapalloilija, pelipaikaltaan puolustaja. Hän edustaa norjalaista Fredrikstadia.
Myös Myrien veli Roy Myrie on jalkapalloilija.
Seurajoukkueura

Myrie edusti juniorina kahden kauden ajan espanjalaisseura Cádizia. Palattuaan kotimaahansa hän pelasi Puntarenasin ja Alajuelensen joukkueissa maan korkeimmalla sarjatasolla Primera Divisiónissa kaudet 2007–2009.
Syyskuussa 2009 Myrie teki sopimuksen Yhdysvaltain Major League Soccerin Chicago Firen kanssa. Kaudeksi 2010 hän siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Myrie oli avauskokoonpanossa joukkueen tehdessä MLS-ensiesiintymisensä 25. maaliskuuta Seattle Soundersiä vastaan, mutta hänet vapautettiin sopimuksestaan pian ottelun jälkeen.
Yhdysvalloista Myrie palasi Costa Ricaan, jossa hän liittyi Limónin joukkueeseen. Elokuussa 2011 hän siirtyi Norjan Tippeligaenin Fredrikstadiin.
Maajoukkueura

Myrie kuului Costa Rican maajoukkueeseen alle 17-vuotiaiden MM-kilpailuissa vuonna 2005 ja alle 20-vuotiaiden MM-kilpailuissa vuonna 2007.
Costa Rican A-maajoukkueessa Myrie debytoi 17. marraskuuta 2010 ottelussa Jamaikaa vastaan. Hänet valittiin joukkueeseen vuoden 2011 Keski-Amerikan-mestaruuskilpailuihin.
Aiheesta muualla

Dave Myrien esittely Fredrikstadin sivustolla[vanhentunut linkki] (norjaksi)
Costa Rican joukkue – Jalkapallon MM-kilpailut 2014
1 Navas |
2 Acosta |
3 González |
4 Umaña |
5 Borges |
6 Duarte |
7 Bolaños |
8 Myrie |
9 Campbell |
10 Ruiz |
11 Barrantes |
12 Francis |
13 Granados |
14 Brenes |
15 Díaz |
16 Gamboa |
17 Tejeda |
18 Pemberton |
19 Miller |
20 Calvo |
21 Ureña |
22 Cubero |
23 Cambronero |
Valmentaja Pinto
Delay Trees

Delay Trees on suomalainen pop-yhtye.
Kokoonpano

Rami Vierula (laulu, kitarat)
Lauri Järvinen (taustalaulu, kitarat, koskettimet)
Sami Korhonen (basso)
Onni Oikari (rummut, taustalaulu, perkussiot)
Diskografia

Soft Construction EP (omakustanne, 2009)
Delay Trees (albumi, Johanna Kustannus / Pyramid, 2010)
Before I Go Go EP (omakustanne, 2011)
Doze (albumi, Soliti, 2012)
Readymade (albumi, Soliti, 2014)
Let Go (albumi, Soliti, 2017)
Aiheesta muualla

Viralliset kotisivut
Delay Trees Solitin sivuilla
Delay Trees Facebook sivu
Delay Trees Kaiku Entertainmentin sivuilla (Arkistoitu – Internet Archive)
Difenyyliamiini

| Difenyyliamiini |
| --- | --- |

Tunnisteet
IUPAC-nimi:  N,N-difenyyliamiini
CAS-numero:  122-39-4
PubChem CID:  11487
Ominaisuudet
Molekyylikaava:  C12H11N
Moolimassa:  169,24 g/mol g/mol
Ulkomuoto:  värittömiä kiinteitä kiteitä
Sulamispiste:  53 °C (326 K)
Kiehumispiste:  302 °C (575 K)
Tiheys:  1,16 g/cm3
Liukoisuus veteen:  0,04 g/l (25 °C)
Difenyyliamiinin kemiallinen kaava on C12H11N ja rakennekaava C6H5NHC6H5. Siitä käytetään myös nimiä N-fenyylianiliini, aniliinobentseeni, N,N-difenyyliamiini, aminobifenyyli  ja fenyylibentseeniamiini.
Difenyyliamiini on normaaliolosuhteissa olomuodoltaan kiinteää, palavaa, värittömiä tai harmaita kiteitä, joilla kukan tuoksu. Sen moolimassa on 169,24 g/mol, sulamispiste 53 °C, kiehumispiste 302 °C, tiheys 1,16 g/cm3, leimahduspiste 153 °C (c.c.), itsesyttymislämpötila 634 °C ja CAS-numero 122-39-4. Difenyyliamiini ei liukene veteen, mutta liukenee eetteriin ja alkoholiin.
Difenyyliamiini hajoaa kuumentuessaan tai palaessaan, jolloin siitä muodostuu myrkyllisiä höyryjä, jotka sisältävät typen oksideja.
Difenyyliamiinia käytetään polymeroitumisen estoaineena vinyyliasetaatin pitkäaikaisessa varastoinnissa. Ainetta käytetään myös nitroselluloosaräjähdysaineissa stabilisaattorina, kumikemi­kaalien valmistuksessa, öljyjen ja rasvojen lisäaineena, hedelmissä kasvitautien torjunta-aineena sekä eläinlääkinnässä matolääkkeenä. Yhdistettä voidaan käyttää myös analyyttisenä reagenssina osoittamaan  vahvojen hapettimien kuten nitraatti-ionien läsnäolo.
Ympäristö- ja terveysvaikutukset

Aine ärsyttää silmiä, ihoa ja hengitysteitä. Pitkäaikaisessa altistumisessa difenyyliamiinille voi seurata vaikutuksia munuaisissa ja veressä. Altistumisen seurauksena vereen voi muodostua methemoglobiinia.
Aine on myrkyllistä vesieliöille.
Aiheesta muualla

Difenyyliamiinin kansainvälinen kemikaalikortti
Kemian työsuojeluneuvottelukunta (KETSU):Difenyyliamiini[vanhentunut linkki]
Dănuț Dobre

| Mitalit | Mitalit | Mitalit |  |
| --- | --- | --- | --- |
|  Dănuț Dobre. |  Dănuț Dobre. |  Dănuț Dobre. |  |
Maa:   Romania
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | perämiehetön kaksikko |  |
|  Hopeaa | Barcelona 1992 | Kahdeksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Kööpenhamina 1987 | perämiehetön kaksikko |  |
|  Hopeaa | Wien 1991 | perämiehellinen nelonen |  |
Dănuț Dobre (s. 20. helmikuuta 1967 Fetești, Ialomița) on romanialainen soudun olympia- ja MM-mitalisti. Hän on pituudeltaan 192 cm.
Dobre saavutti olympiahopeaa perämiehettömässä kaksikossa Soulissa 1988 ja kahdeksikossa Barcelonassa 1992. Hän sai MM-hopeaa perämiehettömässä kaksikossa 1987 ja perämiehellisessä nelosessa 1991. Lisäksi hän sijoittui neljänneksi kahdeksikossa 1991. Hän voitti nuorten maailmanmestaruuden perämiehettömässä nelosessa 1985.
Craig Hall

| Craig Hall> Henkilötiedot |
| --- | --- |
Syntynyt: 10. toukokuuta 1974 (ikä 50) Auckland, Uusi-Seelanti
Ammatti:  näyttelijä
Puoliso:  Sara Wiseman
Aiheesta muualla
IMDb 
Craig Hall (s. 10. toukokuuta 1974 Auckland, Uusi-Seelanti) on uusiseelantilainen näyttelijä. Hän on esiintynyt uusiseelantilaisissa, australialaisissa ja yhdysvaltalaisissa televisiotuotannoissa.
Craig Hall aloitti televisioesiintymisen 1990-luvulla. Hän on vieraillut useissa televisiosarjoissa, kuten sarjoissa Hercules, Cleopatra 2525, Xena ja Mercy Peakin lääkäriasema. Hall on ollut pääroolissa uusiseelantilaisessa komediasarjassa Posketonta porukkaa (vuosina 2008–2010) ja australialaisessa draamasarjassa Kotiin takaisin (2013–), jossa hän esiintyy yhdessä vaimonsa Sara Wisemanin kanssa.
Elokuvia

Maailman nopein intiaani (2005)
King Kong (2005)
Perfect Creature (2006)
Eagle vs Shark (2007)
The Ferryman (2007)
30 päivää kaamosta (2007)
Vesihevonen – Legenda syvyyksistä (2007)
Avalon High (2010)
Love Birds (2011)
The Devil's Rock (2011)
Hobitti – Smaugin autioittama maa (2013)
Aiheesta muualla

Craig Hall Internet Movie Databasessa. (englanniksi)
Drew Duffy

Drew Duffy (s. 1. kesäkuuta 1995) on yhdysvaltalainen alppihiihtäjä, joka edustaa Green Mountain Valley Schoolia.
Duffy kilpaili maailmancupissa ensimmäisen kerran Lake Louisen syöksylaskussa marraskuussa 2015. Maailmancupin pisteille hän pääsi ensimmäisen kerran Kitzbühelin superalppiyhdistetyssä tammikuussa 2016 oltuaan 27:s.
Demokraattinen ryhmittymä

| Demokraattinen ryhmittymä> Δημοκρατική Συμπαράταξη |
| --- | --- |
  
  
Perustettu:  2015
Lopetti:  2018
Ideologia:  liberalismi sosiaalidemokratia
Poliittinen kirjo:  keskusta-vasemmisto
Värit:      
Infobox OKNimi-testi OK: 
Demokraattinen ryhmittymä (kreik. Δημοκρατική Συμπαράταξη, Dimokratikí Symparátaxi) (lyh. ΔΗΣΥ, DISY) oli kreikkalainen keskusta-vasemmistolaisten puolueiden vaaliliitto, joka rakentui Pasokin ympärille. Se perustettiin vuonna 2015 ja lakkautettiin vuonna 2018, jolloin sen tilalle perustettiin Muutosliike -vaaliliitto. Vaaliliiton johtajana toimi Pasokin Fófi Gennimatá.
Demokraattinen ryhmittymä -vaaliliittoa ei tule sekoittaa Kyproksella toimivaan DISY-puolueeseen.
Jäsenpuolueet

Demokraattisen ryhmittymän jäsenpuolueet olivat:
| Puolue | Puolue | Ideologia |
| --- | --- | --- |
|  | Pasok | sosiaalidemokratia |
|  | Demokraattisten sosialistien liike (KIDISO) | demokraattinen sosialismi |
|  | Kansalaisliikkeet sosiaalidemokratian puolesta | sosiaalidemokratia |
|  | Demokraattisen kansallisen uudistumisen liitto (EDEM) | sosiaaliliberalismi |
|  | Demokratian ääni | sosiaaliliberalismi |
Vaalitulokset

Vaaliliiton tulokset parlamenttivaaleissa olivat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 2015 | Parlamenttivaalit 2015 II | Fófi Gennimatá | 341 390 | 6,28 | 17 / 300 | oppositiossa |
Käännös suomeksi
Fukuokan prefektuuri

| Fukuokan prefektuuri 福岡県 |
| --- | --- |
 Fukuokan uimaranta, Fukuoka Tower
 Lippu:  Symboli
 Fukuokan prefektuurin sijainti Japanissa
Valtio:  Japani
Alue:  Kyūshū
Kuntia:  60
Hallinto:  
 – hallinnollinen keskus:  Fukuoka
 – kuvernööri:  Seitarō Hattori
Pinta-ala:  4 986,53 km² (29.)
Väkiluku (1.10.2012):  5 085 000 (9.)
 – väestötiheys:  1 020 as./km²
Symbolit:  
 – puu:  Alppiruusu
 – kukka:  Japaninaprikoosi
 – lintu:  Idänsilkkikerttunen
Lyhenteet:  
 – ISO 3166:  JP-40
 
Prefektuurin internetsivut
Fukuokan prefektuuri (jap. 福岡県, Fukuoka-ken) sijaitsee Japanissa Kyūshūn saarella. Prefektuurin pääkaupunki on Fukuoka. Prefektuurissa on 5 085 000 asukasta (vuonna 2012) ja sen pinta-ala on 4 986,53 neliökilometriä.
Maantiede

Fukuoka rajoittuu mereen kolmelta suunnalta. Yhteistä rajaa sillä on Sagan, Ōitan ja Kumamoton prefektuurien kanssa – neljäs naapuri Yamaguchin prefektuuri sijaitsee Kanmon-salmien takana. Prefektuuriin kuuluu myös useita pieniä saaria Kyūshūn pohjoisrannikon edustalla.
Aluejako

Fukuokan prefektuuri jakautuu 29 kaupunkiin ja 31 muuhun kuntaan, joista 29 on maaseutukaupunkeja ja kaksi kyläkuntia. Kunnat kuuluvat 11 piirikuntaan, joilla ei ole hallinnollista merkitystä. Fukuokan ja Kita-Kyūshūn suurkaupungit jakautuvat suuralueisiin.
| 0 | 1 | 2 |
| --- | --- | --- |
|  Asakura  Buzen  Chikugo  Chikushino  Dazaifu  Fukuoka (pääkaupunki) Chūō-ku Hakata-ku Higashi-ku Jōnan-ku Minami-ku Nishi-ku Sawara-ku Fukutsu  Iizuka |  Itoshima  Kama  Kasuga  Kita-Kyūshū Kokura Kita-ku Kokura Minami-ku Moji-ku Tobata-ku Wakamatsu-ku Yahata Higashi-ku Yahata Nishi-ku Koga  Kurume  Miyama  Miyawaka |  Munakata  Nakagawa  Nakama  Nōgata  Ogōri  Ōkawa  Ōmuta  Ōnojō  Tagawa  Ukiha  Yame  Yanagawa  Yukuhashi |
| Piirikunta | Kunta |
| --- | --- |
Asakura: Chikuzen · Tōhō
Chikujō: Chikujō · Kōge · Yoshitomi
Kaho: Keisen
Kasuya: Hisayama · Kasuya · Sasaguri · Shime · Shingū · Sue · Umi
Kurate: Kotake · Kurate
Mii: Tachiarai
Miyako: Kanda · Miyako
Mizuma: Ōki
Onga: Ashiya · Mizumaki · Okagaki · Onga
Tagawa: Aka · Fukuchi · Itoda · Kawara · Kawasaki · Ōtō · Soeda
Yame: Hirokawa
Historia

Prefektuuri sisältää kolmen entisen provinssin, Chikugon, Chikuzenin ja Buzenin alueet.
Talous

Prefektuuri sisältää Kyūshūn kaksi suurinta kaupunkia, Fukuokan ja Kita-Kyūshūn, sekä suuren osan saaren teollisuudesta. Tärkeitä teollisuudenaloja ovat autoteollisuus, puolijohteiden valmistus ja terästeollisuus.
Yliopistot

| --- | --- |
Instituutti: Sijainti
Fukuokan yliopisto: Fukuoka
Kurumen yliopisto: Kurume
Kyushu Institute of Technology : 
Kyūshūn yliopisto: Fukuoka
Seinan Gakuin -yliopisto: Fukuoka
Kyushu Institute of Information Sciences   : Dazaifu
Matkailu

Fukuokan prefektuuri ei ole kovinkaan tunnettu ulkomaalaisille turisteille. Kaupungeista Fukuoka on yleisin turistikeskus, joskin Kita-Kyūshū on viime vuosina yrittänyt houkutella turisteja.
Japanilaiset turistit suuntaavat erityisesti Yanagawan ”Japanin venetsiaan”, Dazaifun alueen temppeleihin sekä Kyūshūn kansallismuseoon.
Aiheesta muualla

Kuvia tai muita tiedostoja aiheesta Fukuokan prefektuuri Wikimedia Commonsissa
Matkaopas aiheesta Fukuoka Prefecture Wikivoyagessa (englanniksi)
Fukuokan prefektuurin virallinen kotisivu (englanniksi)